smcproject/ml-wiki-sentences huggingface dataset:
പണ്ടാരിക്കുളം മുത്തുമാരി അമ്മൻ കോവിൽ പരാമർശങ്ങൾ ↑ ↑ ↑ ↑ ↑
പണിതീരാത്ത വീട് (നോവൽ)
മത്തായിയുടെ (പാറപ്പുറത്ത്) പ്രശസ്തനോവലാണ്‌ പണിതീരാത്ത വീട് .
1964-ലാണ്‌ ഈ കൃതി പ്രസിദ്ധീകരിക്കുന്നത്.
നൈനിത്താളിന്റെ പശ്ചാത്തലത്തിൽ രചിച്ച നോവലിൽ ' ഭയാശങ്കയും വേദനയും അസംതൃപ്തിയും അനിശ്ചിതത്വവുംകൊണ്ട് ഭാരപ്പെട്ട ഹൃദയവുമായി ജീവിച്ച്, അവസാനം നിരുപാധികമായി വിധിക്കുകീഴടങ്ങി, വ്യാമോഹങ്ങളുടെ പണിതീരാത്ത വീടിന്റെ കൽത്തറയിൽ കബറടക്കപ്പെടുന്ന മനുഷ്യജീവിതമാണ് ‌' ആവിഷ്കരിക്കുന്നത്.
തന്റെ സൈനികജീവിതത്തിന്റെ വലിയൊരു പങ്ക് നൈനിത്താളിൽ ചെലവഴിച്ച പാറപ്പുറത്ത് തന്റെ അനുഭവങ്ങളുടെ പശ്ചാത്തലത്തിലാണ്‌ ഈ വ്യത്യസ്തമായ പട്ടാളക്കഥ എഴുതുന്നത്.
ആർമി ആഫീസ് ക്ലർക്കായി സ്വർഗ്ഗീയസുന്ദരമായ, കുമയൂൺ കുന്നുകളാൽ ചുറ്റപ്പെട്ട, നൈനിത്താളിലെത്തുന്ന ജോസ് ജേക്കബിന്റെ അനുഭവങ്ങളിലൂടെയാണ്‌ നോവലിന്റെ ആഖ്യാനം.
മെയ്-ജൂൺ സീസണിൽ ആരംഭിച്ച് 1962 ഒൿടോബറിലെ ചൈനീസ് ആക്രമണകാലത്ത് അവസാനിക്കുന്ന ആറുമാസത്തിലാണ്‌ കഥ  നടക്കുന്നത്.
മാവേലിക്കരനിന്ന് നിലമ്പൂരിൽ കുടിയേറിയതാണ്‌ ജോസിന്റെ കുടുംബം.
അദ്ധ്വാനിക്കാൻ തയ്യാറല്ലാത്ത അപ്പന്റെ സ്വഭാവം കാരണം ദാരിദ്ര്യത്തിലാകുന്ന കുടുംബത്തെയും സഹോദരിയെയും കരുതിയാണ്‌ ജോസ് സൈനികസേവനത്തിന്‌ ഇറങ്ങിത്തിരിക്കുന്നത്.
സീസണിൽ സഞ്ചാരികളെത്തുമ്പോൾ ശബ്ദായമാനമാകുന്ന നൈനിത്താൾ സീസൺ തീരുമ്പോൾ അശാന്തമായ നിദ്രയിലാകുന്നു.
നൈനിത്താളിലെ ജീവിതങ്ങളുടെ ദുഃഖങ്ങളാണ്‌ അതിന്റെ അശാന്തി.
മകൻ അൽഫോൺസ് പുറത്താക്കിയ ഡേവിഡ് മസി, കാമുകൻ ഗർഭിണിയാക്കി ഉപേക്ഷിച്ച റേച്ചൽ ജോൺ, ജോസിനെ സേഠ്സാഹബിന്റെ ഔട്ട് ഹൗസ് തരപ്പെടുത്തിക്കൊടുക്കുന്ന നെയ്യാറ്റിങ്കരക്കാരൻ തങ്കയ്യാ നാടാർ,  അനുജൻ സാഹബിന്റെ കാമാഗ്നിയിൽനിന്ന് കുതറിമാറാൻ ശ്രമിക്കുന്ന അനാഥയായ ജീവന്തീദേവി(ജിബുലി) എന്ന 15 വയസ്സുകാരി, ഏതോ പണക്കാരി ഉപേക്ഷിച്ചുപോയ ജിബുലിയെ വളർത്തിയവളും ഹോട്ടൽ ജോലിക്കാരിയായിരിക്കെ സാഹബിനെ വലവെച്ചുപിടിച്ചവളുമായ മോഹിനി, ഔട്‌ഹൗസിലെ അയൽ‌വാസിയും മോഹിനിയുടെ ഭർത്താവുമായ നന്ദൻസിങ്ങ്, പിടിവാശിക്കാരനായ അച്ഛന്റെയും വഴങ്ങിക്കൊടുക്കാത്ത ഭാര്യയുടെയും ഇടയിൽ നിസ്സഹായനായ അനിൽകുമാർ ചക്രവർത്തി തുടങ്ങിയവരുടെ ദുരന്തഭരിതമായ കഥകളിലൂടെ ജോസ് കടന്നുപോകുന്നു.
തടാകത്തിൽ ചാടിക്കുളിക്കാൻ ഒരുമ്പെടുന്ന ജോസിനെ തടഞ്ഞുകൊണ്ടാണ്‌ മസി നോവലിൽ കടന്നുവരുന്നത്.
ഒടുവിൽ അതേ തടാകത്തിൽ ചാടിമരിക്കുന്ന മസിയുടെ ശവശരീരവും ജോസിന്‌ കാണേണ്ടിവരുന്നു.
തടാകത്തിൽ വീണ റേച്ചലിനെ രക്ഷിച്ച് അവളെ ചേച്ചിയായി സ്വീകരിക്കുകയാണ്‌ ജോസ്.
റേച്ചലും മകൾ റോഷ്നിയുമായുള്ള സൗഹൃദം പുതിയ ആഹ്ലാദവും അസ്വസ്ഥതയും നൽകുന്നു ജോസിന്‌.
അനുജൻ സാഹബിന്റെ വിരോധവും മോഹിനിയുടെ അസഭ്യവും കാരണം ജോസ് താമസം മാറുന്നു.
തന്റെ പേരുമായി ചേർത്ത് റേച്ചൽ  അപമാനിക്കപ്പെടുന്നു.
എങ്ങനെയെങ്കിലും നൈനിത്താൾ വിടാൻ ആഗ്രഹിക്കുന്ന ജോസ് ഡൽഹിയിലേക്ക് മാറ്റം സ്വീകരിക്കുന്നു.
1962-ലെ ചൈനീസ് ആക്രമണാരംഭത്തോടെ യൂണിഫോം ധരിച്ച് യുദ്ധരംഗത്തേക്ക് ജോസ് തീവണ്ടികയറുന്നിടത്താണ്‌ നോവൽ അവസാനിക്കുന്നത്.
1972 -ൽ പണിതീരാത്ത വീട് കെ.എസ്. സേതുമാധവൻ ചലച്ചിത്രമാക്കി.
ചിത്രത്തിന്റെ തിരക്കഥ തയ്യാറാക്കിയത് പാറപ്പുറത്ത്തന്നെ ആയിരുന്നു.
ആ വർഷത്തെ മികച്ച തിരക്കഥയ്ക്കുള്ള സംസ്ഥാന അവാർഡും ഫിലിം ഗോയേഴ്സ് അവാർഡും ഈ തിരക്കഥയ്ക്കായിരുന്നു.
അവലംബം ↑ {{ cite book }} : | first= missing | last= ( help ) പുറത്തേക്കുള്ള കണ്ണികൾ നോവലിന്റെ ചില താളുകൾ Archived 2010-01-13 at the Wayback Machine .
, ഇന്ദുലേഖ.
പണിയ ഭാഷ ഇംഗ്ലീഷ് വിലാസം https://ml.wikipedia.org/wiki/Paniya_language
ഇന്ത്യയിലെ ഇപ്പോഴും സംസാരിക്കുന്ന ഭാഷകളിൽ ദക്ഷിണ ദ്രാവിഡ ഭാഷകളിൽ ഉൾപ്പെടുന്ന ഒരു ഭാഷയാണ് പണിയ.
പണിയ വിഭാഗക്കാരാണ് ഇത് സംസാരിക്കുന്നത്.
ഇത് ദ്രാവിഡ ഭാഷാ കുടുംബത്തിൽ പെട്ട ഒരു ഭാഷയാണ്.
1981-ലെ സെൻസസ് അനുസരിച്ച്, പണിയ സംസാരിക്കുന്നവർ 63,827 ആയിരുന്നു, അതിൽ കേരളത്തിൽ 56,952 പേരും, തമിഴ്‌നാട്ടിൽ 6,393 പേരും, കർണാടകയിൽ 482 പേരും  ഉണ്ടായിരുന്നു.
കേരളത്തിലെ വയനാട് , കോഴിക്കോട്, കണ്ണൂർ ജില്ലകളിലും തമിഴ്‌നാട്ടിലെ നീലഗിരി കുന്നുകളുടെ പടിഞ്ഞാറ് ഭാഗങ്ങളിലുമാണ്  ഈ ഭാഷ സംസാരിക്കുന്ന ഭൂരിഭാഗം പേരും കാണപ്പെടുന്നത്.
ഈ ഭാഷക്ക് ലിപിയില്ല.
പൊതു സമൂഹത്തിൽ മലയാളം തന്നെയാണ് പണിയർ സംസാരിക്കുന്നത്, എന്നാൽ വീട്ടിലും, കോളനിയിലും ആശയ വിനിമയത്തിന് പണിയ ഭാഷ തന്നെയാണ് സാധാരണം.
പണിയിട പരിസ്ഥിതി ഇംഗ്ലീഷ് വിലാസം https://ml.wikipedia.org/wiki/Desktop_environment ഗ്നോം 3 പണിയിടം പ്ലാസ്മാ പണിയിടത്തോടെയുള്ള കെഡിഇ പരിസ്ഥിതി
ഒരു ഓപറേറ്റിംഗ് സിസ്റ്റവും ഉപയോക്താവും തമ്മിലുള്ള ആശയവിനിമയം അനായാസകരമാക്കുവാൻ വേണ്ടി നിർമ്മിക്കപ്പെട്ടിട്ടുള്ള ഒരു ഗ്രാഫിക്കൽ ഉപഭോക്തൃ സമ്പർക്കമുഖത്തെ പണിയിട പരിസ്ഥിതി എന്നു പറയുന്നു.
(ആംഗലേയം : Desktop Environment).
പണിയിട വ്യവസ്ഥ അല്ലെങ്കിൽ പണിയിട സംവിധാനം എന്നും പറയാറുണ്ട്.
ഇത് ഡെസ്ക്ടോപ് (പണിയിടം) അടിസ്ഥാനമാക്കിയാണ് പ്രവർത്തിക്കുന്നത്.
എന്നാൽ ഇതൊരു ഓപറേറ്റിംഗ് സിസ്റ്റത്തിൽ കാണുന്ന എല്ലാ സംവിധാനങ്ങളേയും സൂചിപ്പിക്കുന്നില്ല.
ചിലതെല്ലാം ഓപറേറ്റിംഗ് സിസ്റ്റത്തിന്റെ ഭാഗവുമാകാം.
ചില സമയങ്ങളിൽ ഓപറേറ്റിംഗ് സിസ്റ്റത്തിന്റെ മുഴുവൻ നിയന്ത്രണമേറ്റെടുക്കാൻ കമാന്റ്ലൈൻ ഇന്റർഫേസ് തന്നെ ആവശ്യമായിവരും.
ഒരു മനുഷ്യൻ എങ്ങനെയാണോ ഭൗതികലോകത്ത് ഓരോ ജോലികൾ കൈകാര്യം ചെയ്യുന്നത് അതുപോലെത്തന്നെ കമ്പ്യൂട്ടറിലും ചെയ്യാൻ പ്രാപ്തനാക്കുന്ന രീതിയിൽ ഒരു നല്ല സമ്പർമുഖം പ്രദാനം ചെയ്യുക എന്നതാണ് എല്ലാ പണിയിട പരിസ്ഥിതികളുടെയും അടിസ്ഥാന ലക്ഷ്യം.
പണിയിട പരിസ്ഥിതിയുടെ പ്രധാന ഘടകങ്ങളെ ' വിമ്പ് '(WIMP) എന്നു സൂചിപ്പിക്കുന്നു.
ജാലകങ്ങൾ (Windows), ചെറുചിത്രങ്ങൾ (Icons) മെനു (Menu), പോയിന്റർ (Pointer) എന്നിവയാണവ .
ഒരു പണിയിടത്തിന്റെ സമ്പർക്കമുഖത്തെ നിർണ്ണയിക്കുന്നതിനൊപ്പം ആ പണിയിടത്തിനെ പൂർത്തിയാക്കുന്ന പ്രോഗ്രാമുകളെയും പണിയിട പരിസ്ഥിതി ഉൾകൊള്ളുന്നു .
കെഡിഇയും കോമൺ ഡെസ്ക്ടോപ്പ് എൻവയോൺമെന്റുമാണ് ഈ ഉപയോഗത്തെ ജനപ്രിയമാക്കിയത്.
നടപ്പാക്കൽ
സാധാരണയായി പണിയിട സംവിധാനം ഒരു ജാലക നിർവ്വഹണ സംവിധാനവും ഏതെങ്കിലും ഒരു വിഡ്ജറ്റ് ടൂൾകിറ്റ് ഉപയോഗിച്ച് ആപ്ലികേഷനുകൾ പ്രവർത്തിപ്പിക്കാനുള്ള പരിസ്ഥിതിയും നൽകുന്നു.
ജാലക നിർവ്വഹണ സംവിധാനം ഉപഭോക്താവുമായുള്ള ആശയവിനിമയം എളുപ്പമാക്കുമ്പോൾ, വിഡ്ജറ്റ് ടൂൾകിറ്റ് ആപ്ലികേഷനുകൾക്കാവശ്യമായ ലൈബ്രറികൾ പ്രദാനം ചെയ്യുന്നു.
വിഡ്ജറ്റ് ടൂൾകിറ്റ് ഒരു ഏകികൃത രൂപത്തെയും ഭാവത്തെയും ലക്ഷ്യം വെക്കുന്നുണ്ട്.
ഒരു ജാലക വ്യവസ്ഥ എന്നുള്ളത് ലൈബ്രറികളോടൊപ്പവും ഓപ്പറേറ്റിംഗ് സിസ്റ്റത്തോടൊപ്പവും താദാത്മ്യം പ്രാപിച്ചിരിക്കുന്ന സംവിധാനമാണ്.
ഇതാണ് കീബോഡ് , ഗ്രാഫിക്കൽ ഉപകരണങ്ങൾ, മറ്റു ഹാർഡ്വെയറുകൾ എന്നിവക്ക് പിന്തുണ നൽകുന്നത്.
സാധാരണയായി ജാലക നിർവ്വഹണ സംവിധാനം ജാലക വ്യവസ്ഥയിൽ നിന്നാണ് പ്രവർത്തിക്കുന്നത്.
ജാലക വ്യവസ്ഥ പലപ്പോഴും ജാലകനിർവ്വഹണത്തിനാവശ്യമായ ധാരാളം സംഗതികൾ പ്രദാനം ചെയ്യുന്നു.
സാധാരണയായി ഇതെല്ലാം ജാലക നിർവ്വഹണ സംവിധാനത്തിന്റെ ഭാഗമായാണ് കണക്കാക്കാറുള്ളത്.
ഒരു പ്രത്യേക ജാലകസംവിധാനത്തിനു വേണ്ടിയാണ് പലപ്പോഴും ആപ്ലിക്കേഷനുകൾ തയ്യാറാക്കാറുള്ളത്.
ഒരു ജാലക ടൂൾകിറ്റ് , ആപ്ലികേഷനുകൾക്ക് ഉപഭോക്തൃ ആശയവിനിമയം ആയാസകരമാക്കാൻ വിഡ്ഗെറ്റുകളിന്മേൽ ആധിപത്യം നൽകുന്നു.
ചരിത്രവും ഉപയോഗവും
1970ൽ സിറോക്സ് തങ്ങളുടെ സിറോക്സ് അൾട്ടയിലായിരുന്നു ആദ്യമായി പണിയിട പരിസ്ഥിതി ഉപയോഗിച്ചത്.
പേഴ്സണൽ കമ്പ്യൂട്ടറുകൾക്ക് വേണ്ടിയാണ് ഇതു നിർമ്മിക്കപ്പെട്ടത്.
എന്നാൽ ഇത് വിപണിയിൽ പരാജയമായിരുന്നു.
മാർക്കറ്റിംഗ് ഇല്ലായ്മയും ഉയർന്ന വിലയുമായിരുന്നു പരാജയ കാരണങ്ങൾ.
ലിസയൊടൊപ്പം ആപ്പിളും ഒരു പണിയിട പരിസ്ഥിതിയെ പരിചയപ്പെടുത്തി.
അതും വിപണിയിൽ പരാജയമായിരുന്നു.
ആദ്യത്തെ ജനപ്രിയമായ ഡെസ്ക്ടോപ്പ് കമ്പ്യൂട്ടർ 1984ൽ ഇറങ്ങിയ ആപ്പിളിന്റെ മാക്കിന്റോഷ് ആയിരുന്നു.
പിന്നീട് മൈക്രോസോഫ്റ്റിന്റെ വിൻഡോസ് 95 ഡെസ്ക്ടോപ്പിന്റെ പ്രശസ്തി വർദ്ധിപ്പിച്ചു.
2011ലെത്തിയപ്പോഴേക്ക് വിൻഡോസ് എക്സ്.പിയിലും , വിൻഡോസ് 7ലും , മാക് ഓ.എസ്. ടെനിലും ഉപയോഗിച്ചിരിക്കുന്ന ഇവയുടെ ഏറ്റവും പുതിയ പതിപ്പുകളാണ് ഏറ്റവും ജനപ്രിയമായത്.
സാധാരണയായി ഇവക്ക് ബദലുകൾ ഉപയോഗിക്കാറില്ല.
എന്നാൽ മാക്കിന്റോഷ് കമ്പ്യൂട്ടറുകളെ ഒഴിച്ച് നിർത്തിയാൽ - അവ മാക് ഒ.എസ് ടെൻ മാത്രമേ ഉൾകൊള്ളുന്നുള്ളൂ - ലിനക്സോ , യൂണിക്സ്-പോലെയുള്ള മറ്റു ഓപറേറ്റിങ് സിസ്റ്റങ്ങളോ ഉപയോഗിക്കുന്ന പേഴ്സണൽ കമ്പ്യൂട്ടറുകൾക്ക്, അവ സർവ്വസാധാരണമല്ലെങ്കിലും ഈയടുത്ത കാലത്തായി നല്ലൊരു വിപണി ലഭിക്കുന്നുണ്ട് .
ഇവ എക്സ് ജാലകവ്യവസ്ഥ ഉപയോഗിക്കുകയും ധാരാളം പണിയിട പരിസ്ഥിതികളെ പിന്തുണക്കുകയും ചെയ്യുന്നുണ്ട്.
എക്സ് ജാലകവ്യവസ്ഥ
പൊതുവേ യൂണിക്സ്-പോലെയുള്ളതും ലിനക്സ് ഓപ്പറേറ്റിങ് സിസ്റ്റങ്ങളും ഉപയോഗിക്കുന്ന ജാലകവ്യവസ്ഥയാണ് എക്സ് ജാലകവ്യവസ്ഥ (ആംഗലേയം:X Window System).
മറ്റു ജാലകവ്യവസ്ഥകളെ അപേക്ഷിച്ച് എക്സ് ജാലകവ്യവസ്ഥയിൽ പണിയിട പരിസ്ഥിതികൾ കൂടുതൽ മികവുറ്റ പ്രകടനം കാഴ്ച വെക്കുന്നു.
ഇത്തരത്തിലുള്ള പണിയിട പരിസ്ഥിതികളിൽ സാധാരണയായി ഒരു ജാലക നിർവ്വാഹക സംവിധാനം (സാധാരണയായി മെറ്റാസിറ്റിയോ ക്വിനോ ), ഒരു രേഖാനിർവ്വാഹക സംവിധാനം (സാധാരണയായി ഡോൾഫിനോ നോട്ടിലസോ ), ഒരു കൂട്ടം തീമുകൾ , പ്രോഗ്രാമുകൾ, ലൈബ്രറികൾ എന്നിവയടങ്ങിയിട്ടുണ്ടാകും.
ഒരു പണിയിട പരിസ്ഥിതിയിലെ മുഴുവൻ ഘടകങ്ങളും ഒരു ഉപഭോക്താവിന് എല്ലായ്പ്പോഴും ദൃശ്യമായിക്കൊള്ളണമെന്നില്ല.
ചിലതെല്ലാം വളരെ താഴ്ന്ന കോഡായിരിക്കാമ ഉപയോഗിക്കുന്നത്.
ഉദാഹരണമായി കെഡിഇയിലെ കിയോ വളരെ വിശാലമായ തരത്തിൽ വിർച്യുൽ ഡിവൈസുകളെ നിയന്ത്രിക്കാൻ ഉപഭോക്താവിന് അവസരമൊരുക്കുന്നു.
ഇത് കെഡിഇക്ക് പുറത്ത് ലഭ്യമല്ല.
ആദ്യത്തെ പണിയിട പരിസ്ഥിതി 1993ൽ ഇറങ്ങിയ സിഡിഇ ആയിരുന്നെങ്കിലും കുത്തക സോഫ്റ്റ്‌വെയർ ആയതിനാൽ വേണ്ടത്ര ജനപ്രീതി ലഭിച്ചില്ല.
പിന്നീട് 1996ൽ ക്യൂട്ടി ടൂൾകിറ്റ് ഉപയോഗിച്ച് നിർമ്മിച്ച കെഡിഇ പുറത്തിറങ്ങി.
കെഡിഇ സ്വതന്ത്ര സോഫ്റ്റ്‌വെയർ ആയിരുന്നെങ്കിലും അന്ന് ക്യൂട്ടി ടൂൾകിറ്റ് സ്വതന്ത്രമായിരുന്നില്ല.
ശേഷം 1997ൽ ജിടികെ+ ഉപയോഗിക്കുന്ന ഗ്നോം പുറത്തിറങ്ങി.
എക്സ്എഫ്സിഇയും 199 7ൽ പുറത്തിറങ്ങി.
പക്ഷേ എൽഎക്സ്ഡിഇ പുറത്തിറങ്ങിയത് 2006ലാണ് .
ഇന്ന് ഗ്നോമും കെഡിഇയും ജനപ്രിയ പണിയിട പരിസ്ഥിതികളായി നിലനിൽക്കുന്നു.
ഇവ ലിനക്സ് വിതരണങ്ങളിൽ സ്വതേ കാണാവുന്നതുമാണ്.
ഇവ പ്രദാനം ചെയ്യുന്ന സംഗതികൾ ഇവയാണ്: പ്രോഗ്രാമ്മർമ്മാർക്ക്, ഒരു കൂട്ടം എപിഐകളും , പ്രോഗ്രാമിങ് പരിസ്ഥിതിയും മനുഷ്യ സമ്പർക്കമുഖ മാർഗനിർദ്ദേശങ്ങളും .
വിവർത്തകർക്ക്, ഒരു സംയുക്ത പരീക്ഷണശാല.
കെഡിഇയും ഗ്നോമും വിവിധ ഭാഷകളിൽ ലഭ്യമാണ്.
കലാകാരന്മാർക്ക്, അവരുടെ കഴിവ് തെളിയിക്കാനുള്ള ഇടം.
എർഗണോമിക്സ് വിദഗ്ദ്ധർക്ക്, അവരുടെ പരിസരം ലഘൂകരിക്കാനുള്ള അവസരം.
മറ്റു സോഫ്റ്റ്‌വെയർ നിർമ്മാതാക്കൾക്ക്, കൂട്ടികലർത്താനുള്ളൊരു അവലംബ പരിസ്ഥിതി, ഓപ്പൺഓഫീസ്.
ഓർഗ് അത്തരത്തിലുള്ള ഒന്നാണ്.
ഉപയോക്താക്കൾക്ക് ഒരു സമ്പൂർണ്ണ പണിയിട പരിസ്ഥിതി.
രണ്ടായിരത്തോടെ കെഡിഇക്കും ഗ്നോമിനും പക്വതയെത്തി.
അപ്പീൽ കെഡിഇക്കും ടോപസ് ഗ്നോമിനും പുതിയ സമൂലമാറ്റങ്ങൾ കൊണ്ടുവരാനുള്ള പദ്ധതികളാണ്.
ഒരേ ലക്ഷ്യമാണെങ്കിലും കെഡിഇയും ഗ്നോമും ഉപയോക്താവിനെ സമീപിക്കുന്ന രീതിയിൽ വളരെ പ്രകടമായ വ്യത്യാസങ്ങൾ കാണാൻ കഴിയും.
കെഡിഇ ഭംഗിയേറിയതും എന്നാൽ സങ്കീർണ്ണവുമായ ഒരു പണിയിടം വാഗ്ദാനം ചെയ്യുമ്പോൾ ഗ്നോമിന്റേത് വളരെ ലളിതമായ സമ്പർക്കമുഖമാണ്.
പൊതുവായി ഇവ രണ്ടു വ്യത്യസ്ത തരത്തിലുള്ള ഉപയോക്താക്കളാണ് ഉപയോഗിക്കുന്നത്.
എന്നാൽ ഈ പണിയിട പരിസ്ഥിതികൾക്കെല്ലാം പൊതുവായി ധാരാളം സംഗതികൾ കാണാൻ കഴിയും, പ്രധാനമായും എക്സ് ജാലകവ്യവസ്ഥ .
ഫ്രീഡെസ്ക്ടോപ്പ്.
ഓർഗ് ഇത്തരത്തിലുള്ള ഇരട്ടിക്കലുകൾ ഒഴിവാക്കാൻ ഉദ്ദേശിച്ചുള്ളതാണ്.
ഗ്നോമും കെഡിഇയും ഉയർന്ന ഹാർഡ് വെയറുകൾ ഉപയോഗിക്കേണ്ടി വരുന്നവയാണ്.
എന്നാൽ താരതമ്യേന ലളിതമായതും കുറഞ്ഞ ഹാർഡ് വെയറുകൾ ഉപയോഗിക്കാവുന്നയുമാണ് എൽഎക്സ്ഡിഇ , എക്സ്എഫ്സിഇ എന്നിവ.
ഇവ രണ്ടും ജിടികെ+ ആണ് ഉപയോഗിക്കുന്നത്.
ക്യൂട്ടി ഉപയോഗിക്കുന്ന ഭാരം കുറഞ്ഞ പണിയിട പരിസ്ഥിതിയാണ് റേസർ-ക്യൂട്ടി .
ഭാരമേറിയ എക്സ് ജാലകവ്യവസ്ഥ ജാലകവ്യവസ്ഥയ്ക്ക് പകരമാകാൻ കഴിയുന്ന നിർമ്മാണത്തിലിരിക്കുന്ന ഭാരം കുറഞ്ഞ ഒരു ജാലകവ്യവസ്ഥയാണ് വേയ്ലൻഡ് .
മൈക്രോസോഫ്റ്റ് വിൻഡോസ് ഓരോ വേർഷനിലും ഓരോ പണിയിട പരിസ്ഥിതിയാണ് ഉപയോഗിക്കുന്നത്.
വിൻഡോസ് എക്സ്‌പിയിൽ ലൂണ , വിൻഡോസ് വിസ്റ്റയിലും വിൻഡോസ് 7ലും എയറോ , വിൻഡോസ് 8ൽ മെട്രോ എന്നിങ്ങനെയാണാ പരിസ്ഥിതികൾ.
മാക് ഒ.എസ് ടെനിൽ ഉപയോഗിക്കുന്നത് അക്വാ പണിയിട പരിസ്ഥിതിയാണ്.
എന്നാൽ ലിനക്സ് വിതരണങ്ങളിൽ വിവിധ പണിയിട പരിസ്ഥിതികൾ ഉപയോഗിക്കുന്നു.
ഗ്നോം , കെഡിഇ ,  എന്നിവയാണ് പ്രധാനപ്പെട്ട സമ്പൂർണ്ണപണിയിട പരിസ്ഥിതികൾ.
ഇവ പണിയിട പരിസ്ഥിയ്കുള്ള ബാക്ക് എൻഡും സമ്പർക്ക മുഖവും അത്യാവശ്യം വേണ്ടുന്ന എല്ലാ സോഫ്റ്റ്‌വെയറുകളും സ്വതേ ഉൾക്കൊള്ളുന്നു.
മറ്റു മുഖ്യധാരാ പണിയിട പരിസ്ഥിതികളാണ് എക്സ്എഫ്സിഇയും എൽഎക്സ്ഡിഇയും .
എക്സ് ജാലകസംവിധാനങ്ങൾ ഒറ്റക്ക് നിൽക്കാൻ കഴിയുന്നവയാണ്.
ഇവയെ ഒരു മുഴുവൻ  പണിയിട പരിസ്ഥിതിയായി കണക്കാക്കാൻ കഴിയില്ല.
ഇവയിൽ പ്രധാനപ്പെട്ടത് എൻലൈറ്റൻമെന്റ് ആണ്.
എന്നാൽ എൻലൈറ്റൻമെന്റിന് ഒരു പണിയിട പരിസ്ഥിതിയുടെ എല്ലാ ഗുണങ്ങളും കാണിക്കാൻ കഴിയും.
മറ്റുള്ള എക്സ് ജാലകസംവിധാനങ്ങളാണ് ഓപൺബോക്സ് , ഫ്ലക്സ്ബോക്സ് , വിൻഡോലാബ് , എഫ്വിഡബ്ലുഎം , വിൻഡോമേക്കർ, ആഫ്റ്റർസ്റ്റെപ്പ് എന്നിവ.
വിൻഡോമേക്കറും ആഫ്റ്റർസ്റ്റെപ്പും നെക്സ്റ്റ്സ്റ്റെപ്പിന്റെ സമ്പർക്കമുഖത്തെ അനുസ്മരിപ്പിക്കുന്നു.
ഒരു സമ്പർക്കമുഖ പണിയിടം മാത്രമാണ് ഉബുണ്ടുവിൽ സ്വതേ കാണുന്ന യൂണിറ്റി .
ഇത് ഗ്നോമിനുള്ളൊരു സമ്പർക്കമുഖമാണ്.
ദ്വിമാന മുഖത്തിൽ നിന്നും പണിയിട പരിസ്ഥിതിയെ ത്രിമാനമായ യഥാർത്ഥലോകത്തെത്തിക്കാനുള്ള ശ്രമമാണ് ബമ്പ്ടോപ്പ് .
ഇതിൽ രേഖകൾ ഒരു മിഥ്യാപണിയിടത്തിലായിക്കാണാം.
ചിത്രശാല ആമ്പിയന്റ് സിന്നമോൺ ഇഡിഇ ഇട്ടോയിൽ ഗ്നോം 3 കെഡിഇ എൽഎക്സ്ഡിഇ മേറ്റ് മെസോ പ്രൊജക്ട് ലുക്കിങ് ഗ്ലാസ് റോക്സ് ഷുഗർ ട്രിനിറ്റി യൂണിറ്റി എക്സ്എഫ്സിഇ എയറോ അക്വാ അവലംബം
പണ്ടാരവര ഇംഗ്ലീഷ് വിലാസം https://ml.wikipedia.org/wiki/Pandara_vara
പറമ്പിക്കുളത്തെ ഏറ്റവും ഉയർന്ന മലയാണ് പണ്ടാരവര മല .
പണ്ടാരവരമലയിൽനിന്നുള്ള നിരീക്ഷണത്തിൽ തമിഴ് അതിർത്തിയിലുള്ള ആനമല വന്യമൃഗസങ്കേതം , ചാലക്കുടി വനമേഖല, പറമ്പിക്കുളം വനമേഖല എന്നീ ഭാഗങ്ങൾ കാണാം.
കർളാട് തടാകം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വയനാട് അഡ്വൻ ജറസ് ക്യാമ്പിന്റെ കീഴിലുള്ള പ്രധാന സാഹസിക വിനോദ സഞ്ചാര കേന്ദ്രമാണ് കർലോട് തടാകം.zip line, Rock panel, Climbing, Paint ball തുടങ്ങിയവയാണ് മുഖ്യ ആഘർഷണങ്ങൾ.
പടിഞ്ഞാറത്തറ - വൈത്തിരി റോഡിൽ 6.2 km പോയി ഇടത്തോട്ട് തിരിഞ്ഞ് തിരിയോട് - വട്ടോട് റോഡിൽ 1 km പോയതിന് ശേഷം വീണ്ടും ഇടത്തോട്ട് തിരിഞ്ഞ് 1.5 km പോയാൽ കർ ലോട് താകത്തിലെത്താം.
വയനാട് തിരിയോട് പഞ്ചായത്തിൽ സ്ഥിതി ചെയ്യുന്ന ഈ തടാക തീരത്ത് താമസിക്കാനായി പത്തോളം കോട്ടേജുകളും ഏർപ്പെടുത്തിയിട്ടുണ്ട്.
കർമ്മം (വ്യാകരണം) ഇംഗ്ലീഷ് വിലാസം https://ml.wikipedia.org/wiki/Patient_(grammar) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ക്രിയയുടെ ഫലം എന്തിനെ അല്ലെങ്കിൽ ആരെ ആശ്രയിച്ചിരിക്കുന്നു അത് കർമ്മം എന്ന് വ്യാകരണത്തിൽ അറിയപ്പെടുന്നു.
ഉദാ : രാമൻ പശുവിനെ അടിച്ചു.
ഇതിൽ പശുവാണ്‌ കർമ്മം
കർമ്മയോഗി ഇംഗ്ലീഷ് വിലാസം https://ml.wikipedia.org/wiki/Karmayogi
ഷേക്സ്പിയറുടെ ഹാംലെറ്റ് എന്ന കൃതിയെ ആസ്പദമാക്കി വി.കെ. പ്രകാശ് സംവിധാനം നിർവഹിച്ച്  2012 മാർച്ച് 9-ന് പുറത്തിറങ്ങിയ മലയാളചലച്ചിത്രമാണ് കർമ്മയോഗി .
ഇന്ദ്രജിത്ത് , അശോകൻ , തലൈവാസൽ വിജയ് , സൈജു കുറുപ്പ് , എം.ആർ. ഗോപകുമാർ , നിത്യ മേനോൻ , പത്മിനി കോലാപൂരി ,  എന്നിവർ ഇതിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നു.
കർമ്മയോദ്ധാ ഇംഗ്ലീഷ് വിലാസം https://ml.wikipedia.org/wiki/Karmayodha
മേജർ രവി രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് കർമ്മയോദ്ധാ .
മോഹൻലാൽ ആണ് ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.
അഭിനേതാക്കൾ മോഹൻലാൽ – മാധവമേനോൻ (മാഡ് മാഡി) മുരളി ശർമ്മ – ഖയിസ് ഖന്ന ഐശ്വര്യ ദേവൻ ആശ ശരത് – മാഡിയുടെ ഭാര്യ ബിനീഷ് കോടിയേരി – മനു രാജീവ് പിള്ള – എ.സി.പി. കെ. ടോണി ഡോ. റോണി – കമ്മീഷണർ മാളവ്യ – ദിയ കണ്ണൻ പട്ടാമ്പി – തെങ്കാശി ശെൽവം റിയാസ് ഖാൻ – സാത്താൻ സണ്ണി സുധീർ കരമന – അനൂബ് സുകുമാരി – മാഡിയുടെ അമ്മ സംഗീതം
ഗാനങ്ങൾ ബെൽ മ്യൂസിക് വിപണനം ചെയ്തിരിക്കുന്നു.
"എല്ലാവർക്കും തിമിരം" മുരുകൻ കാട്ടാക്കട മുരുകൻ കാട്ടാക്കട 2:49 2.
"മൂളിയോ വിമൂകമായ്" മധു വാസുദേവൻ നജിം അർഷാദ് 3:58 പുറത്തേക്കുള്ള കണ്ണികൾ കർമ്മയോദ്ധാ – മലയാളസംഗീതം.
കർമ്മവിഭംഗ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Karmawibhangga_Museum
എട്ടാം നൂറ്റാണ്ടിലെ ബോറോബുദൂർ ബുദ്ധ സ്മാരകത്തിന് വടക്ക് നൂറുകണക്കിന് മീറ്റർ അകലെയുള്ള ഒരു പുരാവസ്തു മ്യൂസിയമാണ് കർമ്മവിഭംഗ മ്യൂസിയം.
ഇന്തോനേഷ്യയിലെ മദ്ധ്യ ജാവയിലെ മഗേലാങ് റീജൻസിയിലെ ബോറോബുദൂർ ആർക്കിയോളജിക്കൽ പാർക്കിനുള്ളിൽ ഈ മ്യൂസിയം സ്ഥിതിചെയ്യുന്നു.
1975 നും 1982 നും ഇടയിൽ യുനെസ്കോയുടെ മാർഗനിർദേശപ്രകാരം നടത്തിയ പുനരുദ്ധാരണ പദ്ധതിയുടെ ഡോക്യുമെന്റേഷനും ബോറോബുദൂർ വാസ്തുവിദ്യയും ഘടനയും മ്യൂസിയം പ്രദർശിപ്പിക്കുന്നു.
പെൻഡോപോ പവലിയൻ ഉള്ള ജോഗ്ലോ ഹൗസിനോടൊപ്പം പരമ്പരാഗത ജാവനീസ് വാസ്തുവിദ്യയിലാണ് മ്യൂസിയം നിർമ്മിച്ചിരിക്കുന്നത്.
1983-ൽ ഉദ്ഘാടനം ചെയ്ത ബോറോബുദൂർ ആർക്കിയോളജിക്കൽ പാർക്കിലാണ് മ്യൂസിയം സംയോജിപ്പിച്ചിരിക്കുന്നത്.
കർമ്മവിഭംഗ മ്യൂസിയത്തിന്റെ പടിഞ്ഞാറ് ഭാഗത്ത് ബോറോബുദൂർ പുരാവസ്തു സമുച്ചയത്തിനകത്ത് സ്ഥിതിചെയ്യുന്നത് ബോറോബുദൂർ കപ്പൽ പ്രദർശിപ്പിച്ചിരിക്കുന്ന സമുദ്ര രാക്ഷ മ്യൂസിയമാണ് .
പ്രദർശിത സാധനം
ബോറോബുദൂർ ആർക്കിയോളജിക്കൽ പാർക്കിനുള്ളിൽ സംയോജിത ഭാഗമായാണ് മ്യൂസിയം നിർമ്മിച്ചിരിക്കുന്നത്.
കർമ്മവിഭംഗ ബാസ് റിലീഫ്സ് ഒരു ഫ്രെയിമിൽ രണ്ട് സീനുകളുള്ള ഒരു മറഞ്ഞിരിക്കുന്ന പാനലിൽ റിലീഫ് ഓ 109, വലത് നിന്ന് ഇടത്തേക്ക് വായിച്ച രണ്ട് രംഗങ്ങൾ, രണ്ട് മത്സ്യത്തൊഴിലാളികൾ വലയിൽ നിന്ന് മത്സ്യം പിടിക്കുന്നത് നിരീക്ഷിക്കുന്ന മറ്റ് രംഗങ്ങൾ മാർക്കറ്റ്, ഇടതുവശത്ത് ആറ് പുരുഷന്മാരെ നരകത്തിൽ ഒരു അസുര പിശാച് ജീവനോടെ വേവിച്ചതായി വിവരിക്കുന്നു.
മരണാനന്തര ജീവിതത്തിലെ വേട്ടക്കാരെയും മത്സ്യത്തൊഴിലാളികളെയും പോലുള്ള ജീവജാലങ്ങളെ കൊല്ലുന്ന ആളുകളെ നരകത്തിൽ പാർപ്പിക്കുമെന്നും പാചകം ചെയ്യുകയോ ജീവനോടെ തിളപ്പിക്കുകയോ ചെയ്താൽ പീഡനം സഹിക്കേണ്ടിവരുമെന്ന് കാരണവും ഫലവുമുള്ള നിയമത്തെ ഈ രംഗം വിവരിക്കുന്നു.
മറഞ്ഞിരിക്കുന്ന പാനലിലെ റിലീഫ് ഓ 119, വ്യഭിചാരപരവും അശ്ലീലവുമായ പെരുമാറ്റം വിവരിക്കുന്ന വലതുവശത്തുള്ള രംഗം വൃത്തികെട്ട ഗോസിപ്പുകളിലേക്കും അപവാദങ്ങളിലേക്കും നയിക്കും, എന്നിട്ടും നുണകൾ, കിംവദന്തികൾ, വ്യാജ ഗോസിപ്പുകൾ എന്നിവ പ്രചരിപ്പിക്കുന്നതിന്റെ ദോഷത്തെക്കുറിച്ചും ഇത് വിവരിക്കുന്നു.
ബുദ്ധമത സങ്കൽപ്പത്തിലെ ബോധത്തിന്റെ മൂന്ന് മേഖലകളിൽ ആദ്യത്തേത് ചിത്രീകരിക്കുന്ന ബോറോബുദൂറിന്റെ അടിസ്ഥാന നില കാമധാത്തു അല്ലെങ്കിൽ "ഡിസയർ റീം" ആണ്.
ഈ റിലീഫ് പരമ്പരയെ മഹാകർമ്മവിഭംഗ അല്ലെങ്കിൽ കർമ്മവിഭംഗ എന്നറിയപ്പെടുന്നു.
ഇത് ആഗ്രഹത്തിന്റെ മണ്ഡലത്തെ പ്രതിനിധീകരിക്കുന്നു.
മറഞ്ഞിരിക്കുന്ന ഈ 160 പാനലുകൾ‌ ഒരു തുടർച്ചയായ സ്റ്റോറിയല്ല.
പക്ഷേ ഓരോ പാനലും കാരണത്തിൻറെയും ഫലത്തിൻറെയും ഒരു പൂർണ്ണ ചിത്രം നൽകുന്നു.
മോഷണം, കൊലപാതകം, ബലാത്സംഗം, അലസിപ്പിക്കൽ, പീഡനം എന്നിവയുടെ ചിത്രീകരണം മറ്റ് അധാർമിക പ്രവർത്തികൾക്കിടയിൽ കാണപ്പെടുന്നു.
ഈ പ്രവൃത്തികളുടെ നേരിട്ടുള്ള അല്ലെങ്കിൽ പരോക്ഷ ഫലം ഒരു മരണാനന്തര ജീവിതമാണെന്ന് കാണിക്കുന്നു.
നരകത്തിന്റെ ചിത്രീകരണത്തിൽ ഒരു അറക്കവാൾകൊണ്ട് മൃതദേഹങ്ങൾ മുറിക്കുക, കത്തുന്ന ശരീരങ്ങൾ, ചൂടുള്ള ചങ്ങലകളുമായി ബന്ധിപ്പിക്കുക എന്നിവ ഉൾപ്പെടുന്നു.
പ്രശംസനീയമായ പ്രവർത്തനങ്ങളുണ്ട്.
അതിൽ ചാരിറ്റിയും സങ്കേതങ്ങളിലേക്കുള്ള തീർത്ഥാടനവും, തുടർന്നുള്ള പ്രതിഫലങ്ങളും ഉൾപ്പെടുന്നു.
ഒരുമിച്ച് പ്രവർത്തിക്കുക, കാർഷിക രീതികൾ, ആസൂത്രിതമായ രക്ഷാകർതൃത്വം എന്നിവയുൾപ്പെടെ കൂടുതൽ ആകർഷണീയമായ വിഷയങ്ങളും റിലീഫിൽ ചിത്രീകരിച്ചിരിക്കുന്നു.
നരകത്തിന്റെ വേദനകളും സ്വർഗ്ഗത്തിന്റെ ആനന്ദവും ചിത്രീകരിക്കുന്നു.
ദൈനംദിന ജീവിതത്തിലെ രംഗങ്ങളും സംസാരയെക്കുറിച്ചും (ജനനമരണങ്ങളുടെ അനന്തമായ ചക്രം) വിവരിക്കുന്നു.
ചില പാനലുകളിൽ ലിഖിതങ്ങളുണ്ട്.
അവ കൊത്തുപണികൾക്കുള്ള നിർദ്ദേശങ്ങളാണെന്ന് വിശ്വസിക്കപ്പെടുന്നു.
ചില പാനലുകൾ‌ പൂർ‌ത്തിയാകാതെ കിടക്കുന്നു.
ക്ഷേത്രം പൂർ‌ത്തിയാകുന്നതിന്‌ മുമ്പ്‌ കൂടുതൽ‌ അടിസ്ഥാനം ചേർ‌ത്തു എന്ന സിദ്ധാന്തത്തിന് ഇത്‌ കാരണമാകുന്നു.
എന്നിരുന്നാലും, ബോറോബുദൂറിന്റെ വിശിഷ്ടമായ ബേസ്-റിലീഫുകളുള്ള ഈ 'മറഞ്ഞിരിക്കുന്ന കാൽ' കൂട്ടിച്ചേർക്കപ്പെട്ട അറയിൽ മൂടിയിരിക്കുന്നു.
ഇതിന്റെ ഉദ്ദേശ്യം ഒരു രഹസ്യമായി തുടരുന്നു.
വിശദവും സൂക്ഷ്മവുമായ രൂപകൽപ്പനയും സൗന്ദര്യാത്മകവും മതപരവുമായ പരിഗണനയോടെയാണ് അറയുടെ അടിസ്ഥാനം നിർമ്മിച്ചിരിക്കുന്നത്.
സന്ദർശകർക്കായി വെളിപ്പെടുത്തിയിരിക്കുന്ന തെക്കുകിഴക്ക് മൂല കൂടാതെ, ശേഷിക്കുന്ന റിലീഫുകൾ താങ്ങ് നൽകുന്ന ഘടനയ്ക്ക് താഴെ മറഞ്ഞിരിക്കുന്നതിനാൽ കാണാൻ കഴിയില്ല.
ഒളിഞ്ഞിരിക്കുന്ന കാൽ വെളിപ്പെടുത്തുന്നതിനായി ബോറോബുദൂർ ക്ഷേത്രത്തിന്റെ അറയുടെ അടിസ്ഥാനം പൊളിച്ചു മാറ്റുകയും റിലീഫുകൾ 1890 ൽ കാസിയൻ സെഫാസ് ഫോട്ടോയെടുക്കുകയും ചെയ്തു.
ഈ ഫോട്ടോഗ്രാഫുകളാണ് ഈ മ്യൂസിയത്തിൽ പ്രദർശിപ്പിച്ചിരിക്കുന്നത്.
ബോറോബുദൂർ സ്റ്റോൺ ബ്ലോക്ക്സ്
ക്ഷേത്രത്തിൽ നിന്നുള്ള ഏകദേശം 4,000 കല്ലുകളും കൊത്തുപണികളും ഈ മ്യൂസിയത്തിൽ സൂക്ഷിച്ചിരിക്കുന്നു.
മ്യൂസിയം കോമ്പൗണ്ടിനുള്ളിലെ ഓപ്പൺ എയർ ഫീൽഡിൽ സൂക്ഷിച്ചിരിക്കുന്ന ചില കല്ലുകൾ, അലങ്കാര പാനലുകൾ, റിലീഫ് ഭാഗങ്ങൾ, ഘടനകൾ എന്നിവ ഇതിൽ ഉൾപ്പെടുന്നു.
ബന്ധിപ്പിക്കുന്ന ഭാഗങ്ങൾ കാണാത്തതിനാൽ ഈ കല്ലുകൾ ബോറോബുദൂർ ഘടനയിൽ ഉൾപ്പെടുത്താൻ കഴിഞ്ഞില്ല.
ബോറോബുദൂർ ഘടനകൾ ഇന്റർലോക്ക് കല്ല് ബ്ലോക്കുകളാണ്.
ചിലപ്പോൾ കാണാതായവയ്ക്ക് പകരം പുതിയ കല്ലുകൾ ചേർക്കുന്നു.
ബോറോബുദൂർ പ്രധാന സ്തൂപത്തിന്റെ മേൽത്തൂൺ ആയി വർത്തിക്കുന്ന ചത്ര, ട്രിപ്പിൾ-ടൈയർ കല്ല് കുടകൾ എന്നിവയാണ് ഇവിടെ പ്രദർശിപ്പിച്ചിരിക്കുന്ന പ്രധാനപ്പെട്ട കല്ലുകൾ.
1907 നും 1911 നും ഇടയിൽ പുനരുദ്ധാരണ പദ്ധതിയിൽ തിയോഡൂർ വാൻ എർപ്പ് ചത്ര പുനർനിർമ്മിച്ചു.
ചത്ര ശ്രദ്ധാപൂർവ്വം പുനർനിർമിച്ചുവെങ്കിലും യഥാർത്ഥ ശിലാഫലകത്തിന്റെ അവശിഷ്ടങ്ങൾ വളരെ കുറവായിരുന്നു.
എസ്റ്റിമേറ്റിന്റെ അടിസ്ഥാനത്തിൽ മാത്രം മേൽത്തൂൺ രൂപകൽപ്പന പരിഗണിച്ചതുകൊണ്ട് ഒടുവിൽ ഈ മ്യൂസിയത്തിൽ പ്രദർശിപ്പിച്ചിരിക്കുന്ന ചട്രാ മേൽത്തൂൺ പൊളിക്കാൻ വാൻ എർപ്പ് തീരുമാനിച്ചു.
ചിത്രശാല കർമ്മവിഭംഗ മ്യൂസിയത്തിലെ ബോറോബുദൂർ ക്ഷേത്രത്തിന്റെ ചിതറിക്കിടക്കുന്ന ആന്റിഫിക്‌സ് ഭാഗങ്ങൾ.
ആളുകൾക്ക് ഇപ്പോഴും അതിന്റെ യഥാർത്ഥ സ്ഥാനം കണ്ടെത്താൻ കഴിഞ്ഞിട്ടില്ല.
കർമ്മവിഭംഗ മ്യൂസിയത്തിലെ ബോറോബുദൂർ ക്ഷേത്രത്തിന്റെ ചിതറിക്കിടക്കുന്ന ബലസ്ട്രേഡ് ഭാഗങ്ങൾ.
കർമ്മവിഭംഗ മ്യൂസിയത്തിലെ ബോറോബുദൂരിലെ പ്രധാന സ്തൂപത്തിൽ നിന്ന് പൂർത്തീകരിക്കാത്ത ബുദ്ധൻ.
ഇതിന്റെ പിന്നിൽ ഛത്ര (മൂന്ന് തലങ്ങളിലുള്ള പാരസോൾ) തുടർച്ചയായുള്ള മിന്നൽ ആഘാതം കാരണം ബോറോബുദൂരിന്റെ പ്രധാന സ്തൂപത്തിന്റെ മുകളിൽ നിന്ന് പൊളിച്ചുമാറ്റി.
കർമ്മല മാതാവ് ഇംഗ്ലീഷ് വിലാസം https://ml.wikipedia.org/wiki/Our_Lady_of_Mount_Carmel
കർമ്മലീത്ത സഭയുടെ സംരക്ഷക എന്ന നിലയിൽ വാഴ്ത്തപ്പെട്ട കന്യകാമറിയത്തിന് നൽകിയ വിശേഷ  നാമമാണ് ഔവർ ലേഡി ഓഫ് മൗണ്ട് കാർമൽ അഥവാ കർമ്മല മാതാവ് .
പന്ത്രണ്ടാം നൂറ്റാണ്ടിന്റെ അവസാനത്തിലും പതിമൂന്നാം നൂറ്റാണ്ടിന്റെ തുടക്കത്തോടെയും ക്രിസ്ത്യൻ മിഷണറിമാർ കാർമൽ പർവ്വതത്തിൽ താമസിക്കാൻ തുടങ്ങി.
ഇവരാണ് ആദ്യത്തെ കാർമലൈറ്റുകൾ.
അവർ അവരുടെ  സന്യാസമഠങ്ങൾക്കിടയിൽ ഒരു ചെറിയ ദേവാലയവും നിർമ്മിച്ചു.
കൂടാതെ വാഴ്ത്തപ്പെട്ട കന്യകാമറിയത്തിനായി ആ സ്ഥലത്തെയും സന്യാസ സമൂഹത്തെയും സമർപ്പിച്ചു.
19-ആം നൂറ്റാണ്ട് മുതൽ തെക്കേ അമേരിക്കൻ രാജ്യമായ ചിലിയുടെ രക്ഷാധികാരിയും സംരക്ഷകയുമായി  കർമ്മല മാതാവിനെ സ്വീകരിക്കുകയും ചെയ്തു.
പതിനഞ്ചാം നൂറ്റാണ്ട് മുതൽ കർമ്മല മാതാവിനോടുള്ള  ജനകീയ ഭക്തി കൂടി വന്നിരുന്നു.
ഇതിൽ ഉത്തരീയം ഒരു ഘടകമായിരുന്നു.
ഉത്തരീയം എന്നത് ക്രിസ്ത്യാനികൾ പൊതുവേ കഴുത്തിൽ ധരിക്കുന്ന ഒരു ആഭരണമാണ്.
ഇത് ബ്രൗൺ സ്കാപുലർ എന്ന വസ്ത്രത്തിൽ നിന്നും ഉണ്ടാക്കുന്നതാണ്.
വിശുദ്ധനായ സൈമൺ സ്റ്റോക്ക് (1165-1265) എന്ന കർമ്മലീത്ത സഭാംഗത്തിന് പരിശുദ്ധ കന്യകാമറിയം ഉത്തരീയം  നൽകിയതായി പറയപ്പെടുന്നു.
ആയതിനാൽ കർമ്മല മാതാവിന്റെ ഓർമ്മത്തിരുന്നാൾ ജൂലൈ 16 നാണ് ആഘോഷിക്കുന്നത്.
14-ആം നൂറ്റാണ്ടിന്റെ അവസാനത്തോടെ ഇംഗ്ലണ്ടിലാണ് ആദ്യമായി കർമ്മല മാതാവിന്റെ തിരുനാൾ ആഘോഷിക്കപ്പെട്ടത്.
കർമ്മലീത്ത സഭയുടെ സംരക്ഷകയായ മറിയത്തിന് നന്ദിപറയലായിരുന്നു അതിന്റെ ലക്ഷ്യം.
1374 ൽ ഇംഗ്ലണ്ടിലെ കേംബ്രിഡ്ജിൽ "വാഴ്ത്തപ്പെട്ട കന്യകാമറിയത്തിന്റെ സഹോദരർ" എന്ന തലക്കെട്ട് ശരിവച്ചതിന്റെ പശ്ചാത്തലത്തിലാണ് പെരുന്നാളിന്റെ സ്ഥാപനം വന്നത്.
തിരഞ്ഞെടുത്ത തീയതിയായ ജൂലൈ 17; യൂറോപ്പിൽ നിന്നുളള വിശുദ്ധനായ സെന്റ് അലക്സിസിന്റെ പെരുന്നാളുമായി പൊരുത്തപ്പെട്ടതിനാൽ, ജൂലൈ 16 ലേക്ക് മാറ്റി.
ജൂലൈ 16 കത്തോലിക്കാ സഭയിലുടനീളം  കാർമ്മല മാതാവിന്റെ തിരുന്നാളായി തുടരുന്നു.
കുരിശുയുദ്ധം ബാധിച്ച പ്രദേശങ്ങളിൽ ഒന്നിലായിരുന്നു കർമ്മലീത്ത സഭ സ്ഥിതിചെയ്തിരുന്നത്.
പതിമൂന്നാം നൂറ്റാണ്ടിൽ, അവിടന്ന് കുറേ ആളുകൾ പടിഞ്ഞാറേ ഇംഗ്ലണ്ടിലേക്ക് കുടിയേറി.
പതിനാലാം നൂറ്റാണ്ടിന്റെ അവസാനത്തിലാണ് കർമ്മലീത്ത സഭാംഗമായ സെന്റ് സൈമൺ സ്റ്റോക്കിന്,  വാഴ്ത്തപ്പെട്ട കന്യകാമറിയത്തിന്റെ ദർശനമുണ്ടായത്.
കൂടാതെ ദർശനത്തിൽ ഉത്തരീയം നൽകപ്പെട്ടതായും പറയപ്പെടുന്നു.
1287 ന് ശേഷം ഉത്തരീയം ധരിക്കുന്നത് കാർമ്മലീത്തസഭയുടെ ഭാഗമായി മാറി.
ഉത്തരീയം ധരിച്ച് മരിച്ചവരെ രക്ഷിക്കുമെന്ന് സ്റ്റോക്കിന് ദർശനത്തിൽ മറിയം വാഗ്ദാനം ചെയ്തു.
ഉത്തരീയം ധരിക്കുന്നതിനാൽ ഇത് മറിയത്തോടുള്ള സമർപ്പണത്തെയും കാർമെലൈറ്റ് ക്രമവുമായി ബന്ധപ്പെടുത്തുന്നതിനെയും സൂചിപ്പിക്കുന്ന ഒരു ഭക്തിപരമായ ആചാരമായാണ് കരുതപ്പെടുന്നത്.
ഇത് മറിയത്തിന്റെ പ്രത്യേക പരിരക്ഷയെ പ്രതീകപ്പെടുത്തുകയും ധരിക്കുന്നവരെ ഒരു പ്രത്യേക രീതിയിൽ അവളോട് സമർപ്പിക്കാൻ വിളിക്കുകയും ചെയ്യുന്നുവെന്ന് സഭ പഠിപ്പിക്കുന്നു.
1642-ൽ ദർശനത്തെ സംബന്ധിച്ച കാര്യങ്ങൾ അടങ്ങിയ ഒരു കത്ത് കർമ്മലീത്ത സഭാംഗമായ ഫാദർ ജോൺ ചെറോൺ അവതരിപ്പിക്കുകയുണ്ടായി.
സെന്റ് സൈമൺ സ്റ്റോക്കിന്റെ സെക്രട്ടറി പീറ്റർ സ്വാനിംഗ്ടൺ പതിമൂന്നാം നൂറ്റാണ്ടിൽ എഴുതിയ കത്തായിട്ടാണ് ജോൺ ചെറോൺ പ്രസിദ്ധീകരിച്ചത്.
എന്നാൽ ഇരുപതാം നൂറ്റാണ്ടിന്റെ ആരംഭം മുതൽ, ചരിത്രകാരന്മാർ ഈ കത്ത് മിക്കവാറും ചെറോൺ തന്നെ കെട്ടിച്ചമച്ചതാകാം എന്ന നിഗമനത്തിലെത്തുകയുണ്ടായി.
എന്നാൽ ഉത്തരീയത്തോടുള്ള ഭക്തി വളരെയധികം വർദ്ധിച്ചിരുന്നു.
കെട്ടിച്ചമച്ചു എന്ന് പറയപ്പെടുന്ന സ്വാനിംഗ്ടണിന്റെ കത്തിൽ പറയുന്നത് പ്രകാരം 1251 ജൂലൈ 16 മറിയത്തിന്റെ ദർശനത്തിന്റെ തീയതിയാണെന്ന് അവകാശപ്പെടുന്നുണ്ട്.
എന്നാൽ ഈ തീയതിക്ക് ദർശനവുമായി യാതൊരുവിധ ബന്ധവും ഉണ്ടായിരുന്നില്ല.
ആയതിനാൽ സ്റ്റോക്കിന് മേരിയുടെ ദർശനവും ഉത്തരീയം നൽകലും ഉണ്ടായിട്ടുണ്ടോ എന്ന് ചരിത്രകാരന്മാർ പണ്ടേ ചോദ്യം ചെയ്തിട്ടുള്ളതാണ്.
സൈമൺ സ്റ്റോക്ക്  ഔദ്യോഗികമായിട്ട് വിശുദ്ധനായി അംഗീകരിക്കപ്പെട്ടിരുന്നില്ലെങ്കിലും, അദ്ദേഹത്തിന്റെ പെരുന്നാൾ ദിനം പള്ളിയിൽ ആഘോഷിച്ചിരുന്നു.
ഇംഗ്ലണ്ടിലെ അയ്ലസ്ഫോർഡിലെ കാർമലൈറ്റ് കോൺവെന്റ് പുന സ്ഥാപിക്കുകയും സെന്റ് സൈമൺ സ്റ്റോക്കിന്റെ ഒരു തിരുശേഷിപ്പ് 1951ൽ അവിടെ സ്ഥാപിക്കുകയും ചെയ്തു.
ഇന്നും കർമ്മലീത്ത സമൂഹങ്ങളിൽ സ്ഥലങ്ങളിൽ വിശുദ്ധന്റെ തിരുനാൾ ആഘോഷിക്കുന്നു.
1970 കളുടെ അവസാനം വരെ, അന്നത്തെ കത്തോലിക്കാ ആരാധനക്രമത്തിൽ ഉത്തരീയ ഭക്തിയെക്കുറിച്ച് പരാമർശിച്ചിട്ടുള്ളതിനാൽ.
അവയുടെ ഉത്ഭവത്തെക്കുറിച്ചുള്ള ചരിത്രപരമായ അനിശ്ചിതത്വങ്ങൾ കാരണം വത്തിക്കാൻ സെന്റ് സൈമൺ സ്റ്റോക്കിനെയും പെരുന്നാളിനേയും കുറിച്ച് പരിശോധിക്കുന്നതിന് വേണ്ട കാര്യങ്ങൾ ചെയ്തു.
തുടർന്ന് ആരാധനാക്രമങ്ങൾ പരിഷ്കരിക്കുകയും ചെയ്തു.
ഇരുപത്തിയൊന്നാം നൂറ്റാണ്ടായിട്ടും, കാർമ്മലീത്തസഭയിൽപോലും, ഉത്തരീയത്തെ സംബന്ധിക്കുന്ന വ്യക്തമായ അവലംബങ്ങൾ ലഭ്യമല്ല.
കർമ്മലമാതാവിന്റെ രൂപം വഹിച്ചുള്ള ഘോഷയാത്ര
സ്പെയിനിലും മറ്റ് സ്പാനിഷ് സംസാരിക്കുന്ന രാജ്യങ്ങളിലും, കർമ്മലമാതാവിനോടുള്ള പ്രത്യേക ഭക്തി നിലനിൽക്കുന്നു.
അവർ മറ്റ് കത്തോലിക്കാ ഭൂരിപക്ഷ രാജ്യങ്ങളിലേതുപോലെ നിരവധി സ്ഥലങ്ങളുടെ സംരക്ഷകയായി മറിയത്തെ സ്വീകരിച്ചു.
കൂടാതെ, സ്പാനിഷ് സംസാരിക്കുന്ന രാജ്യങ്ങളിലെ പെൺകുട്ടികൾക്ക് കാർമെൻ , മരിയ ഡെൽ കാർമെൻ എന്നീ പേരുകൾ നൽകിയിട്ടുണ്ട്.
പെറുവിലെ ഉയർന്ന പ്രദേശമായ പോക്കാർട്ടാംബോ ജില്ലയിലാണ് മമാച്ച കാർമെൻ എന്നറിയപ്പെടുന്ന ഒരു വാർഷിക ഉത്സവം നടത്തപ്പെടുന്നത്.
പരമ്പരാഗതമായി വണങ്ങിവരുന്ന കർമ്മല മാതാവിൻറെ രൂപവും ആയിട്ടാണ് നർത്തകികളുമായി ഘോഷയാത്ര അവതരിപ്പിക്കുന്നത്.
ഈ ഉത്സവം സ്പെയിനിലെ തീരപ്രദേശങ്ങളിൽ വലിയ ആഘോഷത്തോടെയാണ് നടത്തുന്നത്.
കർമ്മലയോടുള്ള ഭക്തി
യേശുക്രിസ്തുവിനോട് ജീവിതത്തിൽ ഏറ്റവും അടുപ്പമുള്ള വ്യക്തി എന്ന നിലയിൽ മറിയത്തോടുള്ള ഭക്തി വലിയ ഒരു അനുഗ്രഹമായി കർമ്മലീത്ത സഭാംഗങ്ങൾ കരുതുന്നു.
ക്രിസ്ത്യാനികളെ ക്രിസ്തുവിലേക്ക് വിരൽ ചൂണ്ടുന്ന ഒരാളായിട്ടാണ് മറിയത്തെ വിശേഷിപ്പിക്കുന്നത്.
കാനയിലെ വിവാഹത്തിൽ മറിയം ദാസന്മാരോട് പറയുന്നതുപോലെ, " അവൻ നിങ്ങളോട് പറയുന്നതെന്തും ചെയ്യുക."
ആയതിനാൽ കർമ്മലൈറ്റുകൾ കന്യാമറിയത്തെ ആത്മീയമായി അമ്മയായി കണ്ടുവരുന്നു.
ശുദ്ധീകരണസ്ഥലവുമായുള്ള ബന്ധം ശുദ്ധീകരണസ്ഥലത്ത് മാലാഖമാരോടും ആത്മാക്കളോടും ഒപ്പം കർമ്മലമാതാവ്.
ബെനിയാജനിൽ (സ്പെയിൻ) നിന്നുള്ള ബറോക്ക് ശില്പം.